open-index/open-wikipedia-markdown huggingface dataset:
Arda Turan

**Arda Turan** (født 30. januar 1987) er en tyrkisk fotballtrener og tidligere fotballspiller som er hovedtrener for Eyüpspor. Han spilte også for , og deltok i EM 2008.

## Karriere
### Klubbkarriere
Som ungdomsspiller spilte Turan for Altıntepsi Makelspor og ungdomslaget til Galatasaray.

Etter gode kamper for reservelaget ble Turan hentet opp til førstelaget i begynnelsen av sesongen 2004-05. Han debuterte for førstelaget i en cupkamp mot Bursaspor. Sesongen etter spilte han ingen kamper for Galatasaray, og midt i sesongen ble han utlånt til Vestel Manisaspor for å få kamptrening. Den tidligere tyrkiske landslagstreneren Ersun Yanal ga ham plass i startoppstillingen, og Turan benyttet sjansen godt. Han spilte 15 kamper og scoret tre mål.

Turan kom tilbake til Galatasaray til sesongen 2006/07. Han spilte overbevisende i mesterligaoppgjøret mot Mladá Boleslav ved å score to mål og legge opp til ytterligere to. Han scoret sitt første hattrick for Galatasary mot Sivasspor 4. mai 2008.

#### Atlético Madrid
I august 2011 ble Turan solgt til den spanske klubben Atlético Madrid for 12 millioner Euro, pluss bonuser, noe som gjorde ham til den dyreste tyrkiske fotballspilleren gjennom tidene. I Atlético Madrid hadde han først drakt nummer 11, og fra 2012/13-sesongen spilte han med det prestisjefulle nummer 10 på ryggen. Med Atlético Madrid vant Turan La Liga i 2013/14-sesongen.

#### Barcelona
I juli 2015 signerte Turan en femårskontrakt med . På grunn av overgangsstraffen som var tildelt Barcelona sesongen i forveien, kunne ikke Turan spille for førstelaget i første halvdel av sesongen. Han gjorde sin debut for Barcelona i Copa del Rey-oppgjøret mot  på Camp Nou den 6. januar 2016, en kamp Barcelona vant 4-1.

### Landslagskarriere
Turan scoret sitt første landslagsmål for  den 25. mai 2008 i en vennskapskamp mot  i oppkjøringen til EM. Den 11. juni scoret han sitt andre landslagsmål mot  i Tyrkias andre kamp i gruppespillet i EM.

Fire dager senere scoret han igjen, denne gangen Tyrkias første mål i et dramatisk comeback mot  i den siste kampen i gruppespillet. Tsjekkia ledet 2-0 da det gjenstod et kvarter, men Tyrkia scoret tre raske mål mot slutten av kampen, og avanserte dermed til kvartfinalen på bekostning av Tsjekkia.

Han ble tatt ut i s EM-tropp til EM i Frankrike 2016.

## Referanser


## Eksterne lenker
*
Guttesopran

En **guttesopran** er en ung mannlig sanger som ennå ikke har gjennomgått stemmeskifte, og som synger i sopranstemmen.

Sølvguttene er en kjent guttesopran-gruppe.

Bruken av guttesopraner (og falsettsangere) har lang tradisjon i jødisk-kristen kultur, og opp til ganske ny tid var det ikke vanlig med kvinnelige korsangere i Europa. 

Når gutter kommer i puberteten vil stemmen utvikle seg forskjellig fra jenters. Rett før stemmeskiftet har gutter en svært rik stemme som samtidig kan gå veldig høyt. Det er særlig gutter i denne alderen som brukes som guttesopraner i både liturgisk og sekulær musikk. I noen tilfeller kan gutter som har gjennomgått stemmeskiftet fortsatt synge i sopranstemmen i noen tid etter.

Mens utviklingen av jentestemmen til en voksen stemme foregår mer gradvis, vil stemmeskiftet hos gutter skje mer markert, som følge av at strupehodet synker. Dermed blir nye stemmeleier tilgjengelige.

I tidligere tider var guttesopraner i gjennomsnitt noe eldre enn i dag. F.eks. ble Johann Sebastian Bach ansett som en fremragende guttesopran halvveis gjennom sitt 16. år, og Ernest Lough var 16 år da det kjente opptaket av *[[Hear My Prayer]]* skjedde. I dag er det svært uvanlig at en gutt kan synge i sopranstemmen i den alderen. I den industrialiserte verden inntreffer puberteten noe tidligere, trolig på grunn av bedre kosthold. Sang- og stemmeteknikken har også endret seg mye i løpet av det siste århundret, slik at det er vanskeligere for gutter å synge sopran særlig lenge etter 13-14-årsalderen.
10. serierunde i 2. divisjon avdeling 3 2008

**10. serierunde i 2. divisjon avdeling 3 2008** startet 21. juni og endte med seks kamper den 22. juni 2008.

Doms- og sanksjonsutvalget har bestemt at Stavanger IF sanksjoneres med tap av to poeng i inneværende sesong for klubbens A-lag for menn for bruk av ikke spilleberettiget spiller i obligatoriske kamper. Klubben ilegges også en bot på  kroner.

## Resultater

## Eksterne lenker
* 2. divisjon avdeling 3 2008: Terminliste og resultater  på altomfotball.no
Jonatan

**Jonatan** og **Jonathan** er mannsnavn dannet av hebraiske *jonathan*, «Jahve har gitt».

## Utbredelse
*Jonatan* er nevnt i 105 vers i Bibelen, og er dermed blant de hundre oftest nevnte navnene i Bibelen.

*Jonathan* var et vanlig navn i England på 1700-tallet, og igjen på siste halvdel av 1900-tallet.

*Jonathan* har vært et populært navn i USA fra 1970-årene.

I Sverige har *Jonathan* vært mest brukt fra 1980-årene.

|}

## Kjente personer med navnet
Personene i listen er ordnet kronologisk etter fødselsår.
* Jonatan, sønn av kong Saul i Det gamle testamente.
* Jonathan Swift (1667–1745), irsk-engelsk forfatter
* Jonathan Ive (f. 1967), engelsk industridesigner
* Jonathan Safran Foer (f. 1977), amerikansk forfatter
* Jonathan Woodgate (f. 1980), tidligere fotballspiller
* Jonathan Lyndale Kirk (f. 1991), amerikansk rapper

### Fiktive personer
* Jonatan Løvehjerte – en av Brødrene Løvehjerte av Astrid Lindgren
* Jonatan – en av de tre røverne fra Folk og røvere i Kardemomme by av Thorbjørn Egner

## Referanser


## Eksterne lenker
*
Siri Lindstad

**Siri Lindstad** (født 9. juni 1971) er en norsk forfatter, frilansjournalist og litteraturkritiker. Hun var med og startet det feministiske tidsskriftet Fett i 2004 og var ansvarlig redaktør for bladet fra 1. juli 2007 og ut 2008.  

Lindstad har en master i journalistikk og er utdannet ved universitene i Oslo, Göteborg og Reykjavík, samt ved Høgskolen i Oslo, journalistutdannelsen. 

Hun er tidligere bibliotekar og arrangementsansvarlig ved Gjøvik bibliotek og litteraturhus. Hun er leder i Norsk Bibliotekforening Innlandet. 

Lindstad var en av bidragsyterne i den feministiske antologien *Råtekst* (Aschehoug, 1999), og skrev to av kapitlene i boken *Bjørnen sover. Om vold i familien* (Aschehoug, 2007). I 2010 ga hun ut boken *Å fylle L-ordet med mening. Sexkart, slips og lesbiske liv* (Kill Your Darlings Publications). Dette er den første norske sakprosaboken med historier fra lesbemiljøene, med tv-serien *[[The L Word]]* som bakteppe, og med den utskjelte traktorlesba som heltinnen.

Hun var en av feministene bak et opprop for en inkluderende feminisme.

## Referanser


## Eksterne lenker
* Hjemmeside
* Tidsskriftet Fett
Brudesløret (Geirangerfjorden)

**Brudesløret** er en foss ved Geirangerfjorden i Stranda kommune i Møre og Romsdal. Den er en av mange fosser i Norge med navnet Brudesløret.  Fossen faller ned i Geirangerfjorden fra fjellet Ystehornet like vest for De syv søstrene. Den har en fallhøyde på 300 meter.

## Eksterne lenker
* Brudesløret på World Waterfall Database
* NVE Norges høyeste fosser
* Bilder fra Geirangerfjorden, inkludert Brudesløret
Faaberg Fotball

**Faaberg Fotball** (FF) er en norsk fotballklubb, beliggende på Jørstadmoen i Fåberg, ca. 6 kilometer nordvest fra Lillehammer sentrum. A-laget spilte 2010 i 4. divisjon i Indre Østland fotballkrets. De vant sin avdeling, og vant deretter kvalik-kampene som gav dem retten til å spille i 3. divisjon 2011. Sesongen 2015 endte Faaberg Fotball på 9.-plass i 3. divisjon avd. 09, og med det nye seriesystemet spiller de dermed i Kretsligaen fra 2016. I 2017 vil de ha ett nytt senior kvinne A-lag som skal spille i 4. divisjon.

## «Skilsmisse»
I flere år har klubbens toppfotballsatsing (A-lag) vært i overbygningsklubben Faaberg Fotball Lillehammer (FFL), som bestod av et samarbeid mellom Faaberg Fotball (FF) og Lillehammer Fotballklubb (LFK). Faaberg Fotball hadde da kun yngres avdeling, til juniorlag. I 2010 valgte Faaberg Fotball å si opp samarbeidsavtalen med Faaberg Fotball Lillehammer.

## Historie
Faaberg A-lag hadde sin storhetstid på 80-tallet med 2. divisjonsspill (1985–1990), samt to kvartfinaler og én semifinale i Norgesmesterskapet. Mest kjent er semifinalen mot Vålerenga i 1985 for et fullsatt Bislett (3-3). Omkampen endte 4-1 til Vålerenga på Jorekstad. Faaberg var i kvartfinalen i NM mot Viking i 1989 (tap 2-3). Mest kjente spillere er Petter Belsvik, Helge Grønlien, Morten Bakke, Joachim Sørum, Kai Ole Haugstad, Arne Linn, Rune Osvold, Jon Inge Høiland, David Hanssen, Thorbjørn Evensen, John Aavik, Anders Gjestvang, Jan Madsen og Per Madsen og Arnstein Hammershaug.

I oktober 2016 ble Faaberg Fotball godkjent som Kvalitetsklubb, nivå 1 av Norges Fotballforbund.

## Tabellen

## Divisjonsutvikling

## Meritter
### Kretsmesterskap
* **[[4. divisjon fotball for menn|4. divisjon, Indre Østland]]:** (2010)

## Referanser


## Eksterne lenker
*
Lene Westgaard-Halle

**Lene Camilla Westgaard-Halle** (født 1979) er en norsk politiker for Høyre. Hun var stortingsrepresentant for Vestfold fra 2017 til 2025.

## Liv og virke
### Familie, utdannelse og yrke
Hun vokste opp på Åskollen i Drammen. Hun var aktiv alpinist i Drammen Slalåmklubb i mange år og er datter av landslagsalpinist Dag Lars Westgaard. Hun gikk Drammen videregående skole og hadde et utvekslingsår på New Zealand. Hun studerte blant annet statsvitenskap ved Universitetet i Oslo.

Hun giftet seg i 2011 med Sven Marius Gjeruldsen, som også har vært Høyre-politiker. De bor på gården Halle i Brunlanes i Larvik kommune.

Westgaard-Halle jobbet i flere år som kommunikasjonsrådgiver i Kommunalbanken. Hun var leder for finans i miljøstiftelsen ZERO da hun ble valgt som stortingsrepresentant i 2017.

### Politikk
Westgaard-Halle ble aktiv i politikken på ungdomsskolen og hadde lederverv i Europeisk Ungdom i Drammen og Unge Høyre i Buskerud.

Mens hun var student, var hun fra 2005 til 2007 leder for Moderat gruppe i Studentparlamentet ved Universitetet i Oslo. Hun satt også i ledelsen i studentparlamentet og i universitetsstyret.

Hun satt fra 2001 til 2011 som medlem av Drammen bystyre og som medlem av formannskapet og skoleutvalget, og fra 2007 til 2011 i Buskerud fylkesting, der hun var medlem av fylkesutvalget og hovedutvalget for utdanning. Hun var også oppnevnt som styremedlem i Sykehuset Buskerud HF.

Fra 2011 til 2015 var hun medlem av Larvik kommunestyre og formannskap samt Vestfold fylkesting, samtidig som hun arbeidet som rådgiver for Høyres stortingsgruppe. I 2015 ble hun også valgt inn i fylkesutvalget og som leder i det nye hovedutvalget for klima, energi og næring.

Westgaard-Halle ble valgt inn på Stortinget fra Vestfold ved valgene i 2017 og 2021. Hun satt den første perioden i Stortingets energi- og miljøkomité, den andre i Stortingets næringskomité. Hun stilte ikke til gjenvalg i 2025 og tiltrer i stedet stillingen som administrerende direktør i Fritzøe Energi i Larvik.

## Referanser


## Eksterne lenker
* 
*
Jairzinho

**Jairzinho**, egentlig **Jair Ventura Filho**, (født 25. desember 1944) er en tidligere  brasiliansk fotballspiller. Han spilte ving på det legendariske  som vant gull i VM 1970, der Jairzinho scoret i alle kampene Brasil spilte. 

Han tilbrakte det meste av karrieren i Sør-Amerika, blant annet 11 år i Rio de Janeiro-klubben Botafogo. De siste årene av karrieren spilte han i Europa. Jairzinho deltok i tre VM-sluttspill på rad.

Jairzinho debuterte for Botafogos førstelag da han var 15 år. Her spilte også en av Jairzinhos helter, Garrincha. Jairzinho fikk sin landslagsdebut i 1964 mot . 

Han deltok i VM 1966, men fikk sitt store gjennombrudd i VM 1970 i Mexico. Jairzinho var blant Brasils stjernespillere, og scoret i hver eneste kamp. Han scoret sitt siste og sjuende mål i finalen mot , der Brasil vant 4-1. Syv mål var imidlertid ikke nok til å bli mesterskapets toppscorer, den tittelen gikk til tyske Gerd Müller, som noterte seg for ti nettkjenninger. Etter VM dro Jairzinho til Frankrike og Marseille, men returnerte snart til Brasil og klubben Cruzeiro, som han vant Libertadores Cup med i 1976. 

Jairzinho scoret også to mål i VM 1974, som ble Jairzinhos siste VM. Han fortsatte imidlertid å spille landslaget i flere år, og hadde sin siste opptreden 3. mars 1982 mot . I løpet av landslagskarrieren scoret han 33 mål på 82 kamper.

## Referanser


## Eksterne lenker
* 
*
Yimas

**Yimas** er et språk som blir brukt på øya Ny-Guinea i Papua Ny-Guinea. Det blir klassifisert under sepik-ramu → nor-pondo → pondo. Sepik-ramu blir pratet i det nordlige Papua Ny-Guinea, og man regner med rundt 200&nbsp;000 talende. Yimas er et tonespråk.

En grammatikk for yimas har blitt utarbeidet av William Foley.

## Litteratur
*Foley, William. 1991. *The Yimas Language of New Guinea*. Stanford University Press.  ISBN 0-8047-1582-3

## Eksterne lenker
* ''The Yimas Language''. Artikkel av Bill Foley 
* Side på ethnologue.com
Operation: LIVEcrime

***Operation: LIVEcrime*** er et konsertalbum og en VHS/DVD fra det amerikanske progressiv metal bandet Queensrÿche. 

Albumet er opptak fra konsert hvor albumet ** fremføres i sin helhet. Det ble utgitt av EMI i 1991, i en boks med VHS-video og albumet. Den ble utgitt både med kassett og CD. Albumet ble remastered i 2003, og videoen ble da utgitt på DVD. Videoen solgte til dobbel platina 15. januar 1992.

## Sporliste
# «I Remember Now» (Chris DeGarmo) – 1:19
# «Anarchy-X» (DeGarmo) – 1:28
# «Revolution Calling» (Geoff Tate, Michael Wilton) – 4:58
# «Operation: Mindcrime» (DeGarmo, Tate, Wilton) – 4:26
# «Speak» (Tate, Wilton) – 3:44
# «Spreading the Disease» (Tate, Wilton) – 5:06
# «The Mission» (DeGarmo) – 5:47
# «Suite Sister Mary» (DeGarmo, Tate) – 11:37 
# «The Needle Lies» (Tate, Wilton) – 3:19
# «Electric Requiem» (Scott Rockenfield, Tate) – 1:16
# «Breaking the Silence» (DeGarmo, Tate) – 4:21
# «I Don't Believe in Love» (DeGarmo, Tate) – 4:19
# «Waiting for 22» (DeGarmo) – 1:27
# «My Empty Room» (Tate, Wilton) – 1:37
# «Eyes of a Stranger» (DeGarmo, Tate) – 8:25
# «The Lady Wore Black» (DeGarmo, Tate) – 6:44 [Bonusspor]
# «Roads to Madness» (DeGarmo, Tate, Wilton) – 9:22 [Bonusspor]

## Personell
*Geoff Tate – Vokal
*Michael Wilton – Gitar
*Chris DeGarmo – Gitar
*Eddie Jackson – Bassgitar
*Scott Rockenfield – Trommer
*Pamela Moore – Vokal (Sister Mary)

## Eksterne lenker
*
Edda (andre betydninger)

**Edda** har flere betydninger:

* Den eldre Edda, også kalt *Edda*, *eddadikt*, *Den poetiske Edda* og annet, er en samling dikt fra norrøn mytologi 
* Den yngre Edda, også kalt *Snorre-Edda*, Snorres lærebok i skaldskap fra ca. 1220
* Edda. Nordisk tidsskrift for litteraturforskning, et norsk tidsskrift om litteratur og litteraturteori
* Edda Media, norsk medieselskap (inntil 2006 kalt Orkla Media)
* Edda, et jentenavn
Fontiveros

**Fontiveros** er en liten spansk by i Ávila mellom Salamanca og byen Ávila i den autonome regionen Castilla y León. Den har en innbyggertall på 897 (2007).

Den er kjent som fødestedet til karmelittmunken, helgenen og kirkelæreren  Johannes av Korset.

## Referanser


## Eksterne lenker
*
Promised Land (Queensrÿche-album)

***Promised Land*** er det sjette studioalbumet til det amerikanske progressiv metal bandet Queensrÿche. 

Albumet ble utgitt av EMI 18. oktober 1994, fire år etter det forrige studioalbumet *[[Empire (album)|Empire]]*. Albumet er ikke et konseptalbum, man allikevel har det fellestrekk i sangene med tema om suksess, hvordan takle det, refleksjoner om det amerikanske samfunn, og hvordan det former ens liv.

Albumet solgte til platinaplate 13. desember 1994.

## Sporliste
;Originalutgivelse
#«9:28 a.m.» (Scott Rockenfield) &ndash; 1:43
#«I Am I» (Chris DeGarmo, Geoff Tate) &ndash; 3:56
#«Damaged» (DeGarmo, Tate) &ndash; 3:55
#«Out of Mind» (DeGarmo) &ndash; 4:34
#«Bridge» (DeGarmo) &ndash; 3:27
#«Promised Land» (DeGarmo, Eddie Jackson, Rockenfield, Tate, Michael Wilton) &ndash; 8:25
#«Disconnected» (Rockenfield, Tate) &ndash; 4:48
#«Lady Jane» (DeGarmo) &ndash; 4:23
#«My Global Mind» (DeGarmo, Rockenfield, Tate, Wilton) &ndash; 4:20
#«One More Time» (DeGarmo, Tate) &ndash; 4:17
#«Someone Else?» (DeGarmo, Tate) &ndash; 4:38

;Remastered (2003)
#«9:28 a.m.» (Scott Rockenfield) &ndash; 1:43
#«I Am I» (Chris DeGarmo, Geoff Tate) &ndash; 3:56
#«Damaged» (DeGarmo, Tate) &ndash; 3:55
#«Out of Mind» (DeGarmo) &ndash; 4:34
#«Bridge» (DeGarmo) &ndash; 3:27
#«Promised Land» (DeGarmo, Eddie Jackson, Rockenfield, Tate, Michael Wilton) &ndash; 8:25
#«Disconnected» (Rockenfield, Tate) &ndash; 4:48
#«Lady Jane» (DeGarmo) &ndash; 4:23
#«My Global Mind» (DeGarmo, Rockenfield, Tate, Wilton) &ndash; 4:20
#«One More Time» (DeGarmo, Tate) &ndash; 4:17
#«Someone Else?» (DeGarmo, Tate) &ndash; 4:38
#«Real World» (fra filmmusikken til «Last Action Hero») – 4:23
#«Someone Else?» (med fullt band) – 7:13
#«Damaged» (konsertopptak) – 4:00
#«Real World» (konsertopptak) – 3:45
Spor12-14: bonusspor

## Personell
*Geoff Tate &ndash; Vokal, saksofon, keyboard
*Chris DeGarmo &ndash; Gitar, piano, cello, sitar
*Michael Wilton &ndash; Gitar
*Eddie Jackson &ndash; Bassgitar
*Scott Rockenfield &ndash; Trommer

## Eksterne lenker
* 
* ''Promised Land'' info på Queensryche.com
Úbeda

**Úbeda** er en by og kommune i det sørøstlige Spania, i provinsen Jaén. Kommunen har  innbyggere (2021) og har en rekke kirker og profane bygninger fra renessansen. Úbeda ble i 2003 utpekt som et verdensarvssted.

## Referanser


## Eksterne lenker
*
Additional member system

**Additional member system** er et valgsystem der velgerne har to stemmer hver, og disse brukes til å velge representanter gjennom ulike valgsystemer. Som regel har velgerne i denne typen systemer én stemme i et forholdstallsvalg og én stemme i et flertallsvalg. Denne ordningen er ment å sikre både stabilitet, som er et typisk trekk ved flertallsvalg, og samtidig også sørge for at mindre partier blir representert.

Additional member system brukes i flere store europeiske demokratier, blant annet i Storbritannia, Frankrike og Tyskland samt at Italia har brukt en modifisert utgave.

Additional member system kan anses som en form for forholdstallsvalg (*"Mixed Member proportional representation")* som brukes bl.a. i Bolivia, Mexico, Lesoto, New Zealand og Ungarn.

## Metode
Velgerne avgir to stemmer, èn til en lokal kandidat og èn til en regional kandidat. Den lokale kandidaten velges ved flertallsvalg mens de regionale velges ved hjelp av en proporssjonal valgordning der det tas hensyn til antallet lokale kandidater som ble valgt direkte, og et partis totalresultat blir da omtrent i henhold til oppslutningen.

I Skottland stemmer man på en kandidat i lokalvalget og et parti i regionalvalget. I Bayern går begge stemmene til kandidater, og i Baden-Württemberg går de regionale setene til de lokale kandidatene som var nest best i sine lokalvalg.

## Referanser
Byparlamentarisme

**Byparlamentarisme** er en ordning for organisering av lokalpolitikken i byer der flertallet i bystyret velger et byråd som skal ha den utøvende makten.

## Norge
Ordningen erstatter systemet med formannskap, der den daglige driften av kommunen i større grad utøves etter et forholdstallsprinsipp, og den overfører også makt fra kommunaldirektøren eller rådmannen til byrådslederen.

I Norge ble byparlamentarisme innført i Oslo i 1986, i Bergen i 2000 og i Trondheim i 2024.  Tromsø innførte parlamentarisme etter valget i 2011, men gikk tilbake til formannskapsmodellen i 2016. Flere andre bykommuner har også vurdert å innføre ordningen.

Som i andre parlamentariske systemer, er byrådet ansvarlig overfor bystyret, og kan risikere å bli utsatt for mistillitsvotum eller gå av som følge av et kabinettsspørsmål. I Bergen trenger et byråd positivt flertall i bystyret for å bli innsatt. Oslo praktiserte også opprinnelig denne ordningen, men har nå gått over til en ordning med negativt flertall, der ordføreren, som selv er valgt med positivt flertall, spør den han oppfatter som lederen for den mest styringsdyktige koalisjonen om å danne byråd, etter samme mønster som ved regjeringsdannelser i Norge.

Byparlamentarisme er også en stadig mer utbredt form for styring av større byer utenfor Norge.

## Referanser
Matmos

**Matmos** er en elektronisk musikk-duo bestående av **Drew Daniel** og **M.C. Schmidt**. De to er også et par privat. Navnet Matmos er hentet fra filmen Barbarella.

## Biografi
Matmos er spesielt kjent for sin kreative sampling, og eksperimenterer med det meste av lyder i sin komposisjon. Albumet *[[A Chance to Cut Is a Chance to Cure]]* består hovedsakelig av samplinger av medisinske prosedyrer, slik som plastisk kirurgi og fettsuging, hørselstester og LASIK-inngrep. Sangen *For Felix* fra dette albumet består utelukkende av sampling av Matmos som spiller på buret til deres avdøde kjæledyr-rotte Felix.

Matmos remixet i 1998 Björk-singelen *Alarm Call*, og jobbet senere på albumene *[[Vespertine]]* og *[[Medúlla]]*, og var også med på hennes *Vespertine*- og *Greatest Hits*-turnéer. Matmos samarbeider ofte med andre musikere på sine egne utgivelser og live-opptredener, blant disse Matthew Herbert, J Lesser, Keith Fullerton Whitman, Maja Ratkje, Richard Devine og Mike Paradinas.

## Diskografi
### Album
* 1997 Matmos 	
* 1998 Quasi-Objects 
* 1999 Matmos 
* 1999 The West 
* 1999 This CD Is Not Nice
* 2000 Full On Night 	
* 2001 A Chance To Cut Is A Chance To Cure	
* 2002 Matmos Live with J Lesser 
* 2003 The Civil War	
* 2003 Wide Open Spaces 	
* 2004 Rat Relocation Program 
* 2004 The Civil War 	
* 2006 The Rose Has Teeth In The Mouth Of A Beast 
* 2008 Supreme Balloon 
*2013 The Marriage Of True Minds 
*2016 Ultimate Care II
*2019 Plastic Anniversary
*2020 The Consuming Flame: Open Exercises in Group Form

### EP-er
* 2001 California Rhinoplasty
* 2001 For Alan Turing	
*2012 The Ganzfeld EP

## Referanser


## Eksterne lenker
* 
* Matador Records-side
Positivt flertall

**Positivt flertall** foreligger når representantene i en forsamling, for eksempel et kommunestyre, faktisk gjennomfører en votering over hvilket byråd som skal regjere, og ett av forslagene oppnår flertall. Dette gjelder i motsetning til systemet i Stortinget, der man ikke formelt stemmer over en regjeringsdannelse.  

## Referanser

*
Tiltredelseserklæring

En **tiltredelseserklæring** er en programtekst tillitsvalgte eller utøvende organer presenterer overfor dem som har valgt dem i det de tiltrer. Denne skisserer hovedlinjene i og hovedprioriteringene for hva den eller de valgte ønsker å gjøre i den perioden valget gjelder for. Mens en tiltredelseserklæring for en tillitsvalgt som ikke kan tilbakekalles i perioden ofte bærer stort preg av å være en form for takketale, har den større betydning for tillitsvalgte eller organer som står direkte ansvarlig overfor dem som har valgt dem. I Norge har to regjeringer, Christopher Hornsruds regjering i 1928 og John Lyngs regjering i 1963 blitt felt på tiltredelseserklæringen.
Byrådsleder

**Byrådsleder** er lederen for byrådet i kommuner som praktiserer byparlamentarisme. Byrådslederen koordinerer byrådets arbeid, har ansvar for sektorovergripende politikk og har stabskoordinerende ansvar. Byrådslederen har også ansvaret for sammensetningen av byrådet, og kan skifte ut medlemmene uten å konferere med bystyret. 

## Byrådsledere i Norge
I Norge har Oslo hatt byparlamentarisme – og dermed byråd og byrådsleder – siden 1986, Bergen siden 2000, Tromsø fra 2011 til 2016, og Trondheim fra 2024.

### Oslo

* 1986–1989: Hans Svelland (H)
* 1989–1992: Michael Tetzschner (H)
* 1992–1997: Rune Gerhardsen (Ap)
* 1997–2000: Fritz Huitfeldt (H)
* 2000–2009: Erling Lae (H)
* 2009–2015: Stian Berger Røsland (H)
* 2015–2023: Raymond Johansen (Ap)
* 2023–: Eirik Lae Solberg (H)

### Bergen

* 2000–2003: Anne-Grete Strøm-Erichsen (Ap)
* 2003–2006: Monica Mæland (H)
* 2006–2007: Henning Warloe (H) (fung.)
* 2007–2013: Monica Mæland (H)
* 2013–2014: Ragnhild Stolt-Nielsen (H)
* 2014–2015: Martin Smith-Sivertsen (H)
* 2015–2019: Harald Schjelderup (Ap)
* 2019–2022: Roger Valhammer (Ap)
* 2022–2023: Rune Bakervik (Ap)
* 2023–: Christine Meyer (H)
### Trondheim

* 2024–2025: Kristian Dahlberg Hauge (H)
* 2025–: Kjetil Reinskou (H)

### Tromsø
* 2011–2015: Øyvind Hilmarsen (H)
* 2015–2016: Kristin Røymo (Ap)

## Referanser
Humla

:*Denne artikkelen er om øya i Ålesund. For distriktet i Nepal med samme navn, se [[Humla (distrikt)]].*

**Humla** er ei øy i Ålesund kommune i Møre og Romsdal. Den ligger i Åsefjorden, sør for bydelen Åse og nord for Fiskarstrand i Sula kommune. Humla er skilt fra øya Sula med Kavlesundet, som danner et naturlig skille mellom mellom Ålesund og Sula kommune.

Humla er idag landfast med resten av Ålesund kommune via bru til naboøya Tørla som igjen er tilknyttet resten av veinettet i kommunen via Fv397. Kjøreavstanden fra Humla til Spjelkavik er ca. 8-9 min, og til Ålesund sentrum ca. 18 min.

Øya har fortsatt noen få gårdsbruk i drift, men ellers er innbyggerne knyttet til andre næringer i Ålesunddistriktet. Den største arbeidsplassen på øya er Humla tankanlegg. Selv om Ålesund og spesielt indre bydel har gjennomgått en storstilt utbygging de siste 20 årene, har fremdeles Humla bevart sitt landlige og idylliske preg.

Humla har idag rundt 160 fastboende og enkelte hytter og fritidsboliger.

## Referanser
Liste over nåværende statsledere

**Liste over nåværende statsledere** tar for seg statsledere for suverene stater i verden akkurat nå. Første del av lista omfatter statsoverhoder og regjeringssjefer i De forente nasjoners medlemsland og observatørstater. Andre del omfatter statsoverhoder og regjeringssjefer med *de facto* kontroll over omstridte territorier som ikke er anerkjent av FN.

*Vær oppmerksom på at statsledere skiftes ut kontinuerlig på grunn av nyvalg eller andre omstendigheter. Enkelte opplysninger kan være utdaterte.* 

## Medlemsstater og observatørstater i FN
Lista omfatter FNs 193 medlemsland og 2 stater med observatørstatus i FN (Palestina og Vatikanstaten).

## Ikke-anerkjente stater
Lista omfatter land og territorier som ikke er anerkjent som suverene stater av FN.

## Referanser


## Eksterne lenker
*Liste over statsoverhoder etter tid og land
VM i friidrett innendørs 2008

__TOC__
**Det 12. VM i friidrett innendørs** ble arrangert 7.-9. mars 2008 i Valencia i Palau Velódromo Luis Puig. I dette idrettskomplekset ble også innendørs-EM arrangert i 1998.

## Resultater herrer
### 60 m




Dato: 7. mars


### 400 m




Dato: 9. mars


### 800 m


 

Dato: 9. mars


### 1500 m




Dato: 8. mars

Mekonnen wurde zuerst wegen Betreten der Innenraum-Umrandung disqualifiziert, aber nach einem Protest wieder auf den ersten Plass gesetzt.


### 3000 m




Dato: 9. mars


### 60 m hekk




Dato: 8. mars


### 4 x 400 m stafett




Dato: 9. mars


### Høydehopp




Dato: 8. mars


### [[VM i friidrett innendørs 2008 – Stavsprang menn|Stavsprang]]




Dato: 9. mars


### Lengde




Dato: 8. mars


### Tresteg




Dato: 9. mars


### Kulestøt




Dato: 7. mars


### Sjukamp




Dato: 8./9. mars

Sjukamp bestod av 60 m løp, lengde, kulestøt, høydehopp, 60 m hekk, stavsprang og 1000 m løp.


## Resultater kvinner

### 60 m




Dato: 7. mars


### 400 m




Dato: 9. mars


### 800 m




Dato: 9. mars


### 1500 m




Dato: 9. mars


### 3000 m




Dato: 8. mars


### 60 m hekk




Dato: 8. mars


### 4 x 400 m stafett




Dato: 9. mars


### Høydehopp




Dato: 9. mars


### Stavsprang




Dato: 8. mars


### Lengde




Dato: 9. mars


### Tresteg




Dato: 8. mars


### Kulestøt




Dato: 9. mars


### Femkamp




Dato: 7. mars

Femkamp besto av 60 m hekk, høydehopp, kulestøt, lengde og 800 m.


## Medaljestatistikk


## Deltakende nasjoner
Antall utøvere i parentes.

* (2)
* (1)
* (2)
* (1)
* (1)
* (9)
* (2)
* (1)
* (7)
* (4)
* (9)
* (4)
* (1)
* (1)
* (1)
* (3)
* (13)
* (1)
* (1)
* (6)
* (1)
* (1)
* (1)
* (8)
* (1)
* (1)
* (11)
* (2)
* (1)
* (1)
* (2)
* (1)
* (1)
* (1)
* (11)
* (1)
* (13)
* (2)
* (1)
* (4)
* (1)
* (1)
* (3)
* (6)
* (1)
* (1)
* (2)
* (12)
* (1)
* (1)
* (16)
* (2)
* (28)
* (5)
* (2)
* (1)
* (1)
* (2)
* (1)
* (1)
* (1)
* (1)
* (1)
* (1)
* (2)
* (1)
* (13)
* (13)
* (5)
* (1)
* (5)
* (7)
* (1)
* (2)
* (1)
* (1)
* (3)
* (1)
* (5)
* (1)
* (3)
* (1)
* (1)
* (1)
* (1)
* (1)
* (1)
* (2)
* (1)
* (5)
* (1)
* (1)
* (8)
* (1)
* (1)
* (1)
* (1)
* (3)
* (3)
* (6)
* (1)
* (1)
* (1)
* (1)
* (15)
* (7)
* (2)
* (4)
* (13)
* (47)
* (1)
* (1)
* (1)
* (1)
* (1)
* (2)
* (2)
* (1)
* (2)
* (1)
* (1)
* (2)
* (4)
* (5)
* (1)
* (3)
* (23)
* (2)
* (10)
* (1)
* (1)
* (1)
* (1)
* (1)
* (1)
* (4)
* (1)
* (1)
* (16)
* (1)
* (49)
* (2)
* (1)
* (2)
* (1)
* (1)
* (1)

## Eksterne lenker
* Arrangørens hjemmeside 
* Den offisielle siden til IAAF om innendørs-VM 2008
Guro

**Guro** er et norsk kvinnenavn dannet som en kortform av *[[Gudrun]]*, som er dannet av de norrøne leddene *guð*, «guder», og *run*, «hemmelig kunnskap». Navnet er ikke blant de mest brukte i Norge og er svært lite brukt utenfor Norge.

## Etymologi
**Guro** er en norsk kortform av *[[Gudrun]]*, som har opprinnelse i de norrøne ordene *guð* eller *goð*, «guder», og *run*, «hemmelig kunnskap».

## Utbredelse
*Guro* er kjent brukt i Norge første gang i 1617. Navnet har tradisjonelt vært mest brukt i Telemark og Hordaland. Navnet var mest populært på 1980- og 1990-tallet.

*Guro* har norsk navnedag 24. november.

Navnet er i dag ikke blant de hundre mest brukte, verken i befolkningen eller blant jentebarn.

|}

## Kjente personer med navnet
Personene i listen er ordnet kronologisk etter fødselsår.
* Guro Sandsdalen (1916&ndash;2000), norsk forfatter
* Guro Giske (f. 1947), norsk skulptør og bildekunstner
* Guro Fjellanger (1964&ndash;2019), norsk politiker og tidligere miljøvernminister
* Guro Ødegård (f. 1967), norsk sosiolog
* Guro Fostervold (f. 1974), sportsjournalist i TV2
* Guro Sibeko (f. 1975), norsk forfatter og samfunnsdebattant
* Guro Nagelhus Schia (f. 1978), norsk danser og skuespiller
* Guro von Germeten (f. 1980), norsk vokalist og trekkspiller
* Guro Gomo (f. 1981), norsk kunstner
* Guro Skumsnes Moe (f. 1983), norsk kontrabassist
* Guro Knutsen (f. 1985), norsk fotballspiller
* Guro Pettersen (f. 1991), norsk fotballspiller
* Guro Vartdal Håvoll (1993&ndash;2011), norsk ungdomspolitiker
* Guro Kleven Hagen (f. 1994), norsk fiolinist
* Guro Reiten (f. 1994), norsk fotballspiller
* Guro Abrahamsen, norsk politiker
* Guro Øiestad, norsk psykologspesialist og fagbokforfatter

## Annen bruk av navnet
* *[[Guro (bok)|Guro]]*, barnebok (1975) og barnebokserie (1975–81) av Anne-Cath. Vestly
* *[[Guro (TV-serie)|Guro]]*, tv-serie (1980) basert på Vestlys bok
*GURO, Funk-soul band fra Oslo
*

## Referanser


## Eksterne lenker
*
Blod & ære

***Blod & ære*** er en norsk dokumentarfilm fra 2008. Filmen forteller om forholdet mellom Ole Klemetsen, som er en av Norges mest berømte boksere, og faren John Klemetsen. Den er regissert av Håvard Bustnes, og produsert av Faction Film, med støtte fra Norsk kulturråd, Norsk filmfond, Midtnorsk filmfond og Midtnorsk filmsenter. Manus er skrevet av Bjørn-Erik Hanssen, som også skrev biografien "Lukkøye".  

## Bakgrunn
Familien Klemetsen hadde omtrent  700 timer med video og smalfilm som dokumenterer hele livet deres, med hovedvekt på Oles boksekarriere. Disse klippene er flettet sammen med opptak i filmens nåtid av dansebandet "Team Klemetsen", bestående av John sr., John jr. og Ole Klemetsen, som reiser rundt og spiller på ulike arrangement i Rogaland. Ut fra denne posisjonen diskuterer de hva som egentlig skjedde i de mange fasene av Oles boksekarriere. Filmens fortellerstemme er av John Klemetsen, og en får dermed inntrykk av at det er familiens egen film.

## Mottagelse
*Blod & ære* fikk terningkast seks av Aftenposten og fem av Filmpolitiet. Filmen fikk også karakter 7 av 10 av Kulturo.no.  I 2008 ble filmen kåret til beste dokumentarfilm under Kortfilmfestivalen i Grimstad, beste dokumentar på Nordisk Panorama, og vant Amandaprisen for beste dokumentar.

## Priser
* 2008 Amandapris
* 2008 Gullstolen beste dokumentar Kortfilmfestivalen
* 2008 Best Nordic Documentary, Nordisk Panorama
* 2009 Crystal Heart Award, Heartland Film Festival
* 2009 Special Mention, Nordische Filmtage, Lübeck

## Referanser


## Eksterne lenker
*
Hear in the Now Frontier

***Hear in the Now Frontier*** er det syvende studioalbumet til det amerikanske progressiv metal bandet Queensrÿche.

Albumet ble utgitt i 1999 og debuterte på plass #19 på Billboard albumsliste, men forsvant etter kort tid. Stilen på albumet ble beskyldt av fansen til å være for mye inspirert av Grunge, noe som ikke falt særlig i smak. Singlene *Sign of the Times* og *You* fikk allikevel en del spilletid på radio.

I løpet av turneen så gikk plateselskapet EMI konkurs, bandet måtte finansiere resten av turneen selv. I løpet av dette annonserte Chris DeGarmo at han ville forlate bandet. Han kom tilbake og var med å skrev noen låter til albumet *[[Tribe]]* i 2003, samt var med på plateinnspillingen, men han ble aldri med i bandet igjen.

## Sporliste
;Originalutgivelse 
# «Sign of the Times» (DeGarmo) – 3:33
# «Cuckoo's Nest» (DeGarmo) – 3:59
# «Get a Life» (DeGarmo/Tate) – 3:39
# «The Voice Inside» (DeGarmo/Tate) – 3:48
# «Some People Fly» (DeGarmo) – 5:17
# «Saved» (DeGarmo/Tate) – 4:09
# «You» (DeGarmo/Tate) – 3:54
# «Hero» (DeGarmo) – 5:25
# «Miles Away» (DeGarmo) – 4:32
# «Reach» (Tate/Wilton) – 3:30
# «All I Want» (DeGarmo) – 4:06
# «Hit the Black» (DeGarmo/Jackson) – 3:36
# «Anytime / Anywhere» (DeGarmo/Jackson/Tate) – 2:54
# «sp00L» (DeGarmo/Tate) – 4:53

;Remastered (2003) 
# «Sign of the Times» (DeGarmo) – 3:33
# «Cuckoo's Nest» (DeGarmo) – 3:59
# «Get a Life» (DeGarmo/Tate) – 3:39
# «The Voice Inside» (DeGarmo/Tate) – 3:48
# «Some People Fly» (DeGarmo) – 5:17
# «Saved» (DeGarmo/Tate) – 4:09
# «You» (DeGarmo/Tate) – 3:54
# «Hero» (DeGarmo) – 5:25
# «Miles Away» (DeGarmo) – 4:32
# «Reach» (Tate/Wilton) – 3:30
# «All I Want» (DeGarmo) – 4:06
# «Hit the Black» (DeGarmo/Jackson) – 3:36
# «Anytime / Anywhere» (DeGarmo/Jackson/Tate) – 2:54
# «sp00L» (DeGarmo/Tate) – 4:53
# «Chasing Blue Sky» – 3:41
# «Silent Lucidity» (konsertopptak) – 5:24
# «The Killing Words» (MTV Unplugged) – 3:52
# «I Will Remember» (MTV Unplugged) – 4:01
Spor 15-18: bonusspor

## Personell
*Chris DeGarmo – Gitar
*Geoff Tate – Vokal
*Michael Wilton – Gitar
*Eddie Jackson – Bassgitar
*Scott Rockenfield – Trommer

## Listeplasseringer
*  Storbritannia #46
*  USA #19
*  Tyskland #19

## Eksterne lenker
*
Maynard Ferguson

**Walter Maynard Ferguson** (født 4. mai 1928, død 23. august 2006) var en canadisk jazztrompetist og bandleder. Han ble først kjent i Stan Kentons orkester, før han i 1957 startet sitt eget band. Han var mest kjent for sitt formidable høye register og for sitt band, som var et springbrett for yngre talenter.

## Biografi
Ferguson ble født i Verdun i Quebec (nå en del av Montréal). Oppmuntret av sine foreldre, begge musikere, spilte Maynard piano og fiolin fra fireårsalderen. Som niåring hørte han for første gang kornett bli spilt i den lokale kirken og han spurte umiddelbart sine foreldre om han kunne få en.  Som trettenåring var han solist med the Canadian Broadcasting Corporation Orchestra og frekventerte regelmessig på CBC. Han vant også et stipend til the French Conservatory of music, hvor han fra 1943 til 1948 studerte med Bernard Baker.

Ferguson sluttet ved Montreal High School som 15-åring for å mer aktivt forfølge en musikalsk karriere, spilte i forskjellige band ledet av Stan Wood, Roland David og Johnny Holmes. Trompet var hans hovedinstrument, Ferguson spilte også på andre messing- og treblåsinstrumenter. Ferguson tok senere over bandet som ble ledet av hans bror Percy, med jobber i Montreal området og fikk muligheten til å varme opp for turnerende band fra USA. I denne perioden ble flere amerikanske bandledere oppmerksom på Ferguson, og han fikk flere tilbud om å kommer til USA.

Ferguson flyttet til USA i 1949 og startet med å spille med bandene til Boyd Raeburn, Jimmy Dorsey og Charlie Barnet. The Barnet band var kjent for en trompetrekke som også inkluderte Doc Severinsen, Ray Wetzel, Johnny Howell og Rolf Erickson.  Da Barnet midlertidig pensjonerte seg i 1949 ble Ferguson fri til å akseptere et tilbud om å bli med i Stan Kentons nylig startede Innovations Orchestra.

I Norge er Fergusons «El Dopa» kjent som kjenningsmelodien til geografispørrekonkurransen *[[Påskelabyrinten]]* som går hver påske på NRK P1.

## Diskografi

## Referanser


## Eksterne lenker
* 
* 
*
Terrengsykkel (tidsskrift)

***Terrengsykkel*** er norskspråkelig magasin med fokus på sykkel, hovedsakelig terrengsykling. Magasinet er utgitt av selskapet Fri Flyt AS. 

*Terrengsykkel* utkommer i seks utgaver per år. Terrengsykkel.no er nå et intergrert nettmagasin for bladet.

I Skandinavia er terrengsykkel.no det største nettmagasinet med over 1500 artikler, 200 stiguider og om lag 5000 medlemmer på forumet pr. 1 oktober 2007.

## Historie
*Terrengsykkel* ble for første gang lansert 27. august 2001. Geir Anders Rybakken Ørslien var første redaktør, i nyere tid ble Øyvind Aas redaktør og er det fortsatt. 

## Opplag
Bekreftede netto opplagstall fra Mediebedriftenes Landsforening:
* 2011: 8&nbsp;687
* 2012: 8&nbsp;630
* 2013: 8&nbsp;278
* 2014: 8&nbsp;279
* 2015: 8&nbsp;380
* 2016: 6&nbsp;707

## Referanser


## Eksterne lenker
*
Utrolige Lassie

***Utrolige Lassie***  (originaltittel: *The Magic of Lassie*) er en amerikansk drama- og barnefilm fra 1978 regissert av Don Chaffey. Filmen omhandler den kjente hunden Lassie. Denne gangen blir Lassie fraktet tilbake til sin opprinnelige eier. Hunden mistrives og rømmer. Målet er å finne tilbake til sine forrige eiere. Dette er den åttende filmen om Lassie. 

Den ble nominert til en Oscar for beste sang.

## Handling
Handlingen begynner på en vingård i California. Lassie bor her med Clovis Mitchell og hans barnebarn, Chris og Kelly. Lassie blir imidlertid oppdaget av dens forrige eier og tvunget tilbake til Colorado. Hunden er imidlertid lite begeistret for sitt nye hjem og rømmer for å finne tilbake til familien Mitchell. Ferden bringer Lassie gjennom flere delstater.

## I rollene
*James Stewart  – Clovis Mitchell  
*Mickey Rooney  – Gus  
*Pernell Roberts  – Jamison  
*Stephanie Zimbalist  – Kelly Mitchell  
*Michael Sharrett  – Chris Mitchall  
*Alice Faye  – Alice  
*Lane Davies  – Allan Fogerty  
*Gene Evans  – Sheriff Andrews  
*William Flatley  – Truck Driver

## Eksterne lenker
*
Eventyrskogen

***Eventyrskogen*** er en serie animasjonsfilmer for barn basert på Alf Prøysens barneviser. Det har senere blitt utgitt bøker og andre produkter med utspring i disse filmene.

### Filmene
Filmene er laget av Sandnes Media as for NRKs barne-tv. Den første av seriens ni filmer var *Bolla Pinnsvin*, som ble sendt på NRK i 2001. Senere ble det laget flere filmer, som alle ble godkjent av Alf Prøysens datter Elin Prøysen.

*Eventyrskogen* omfattet i 2011 ni korte tegnefilmer:
* *Musevisa*
* *Bakvendtland*
* *Bolla Pinnsvin*
* *Nøtteliten*
* *Helene Harefrøken*
* *Blåbærturen*
* *Teddybjørnens vise*
* *Kyllingen*
* *Marte og Baldrian*

### Andre produkter
På grunnlag av filmene ble det også utgitt flere barnebøker med de samme figurene. Siden julen 2007 har Sandnes Media as også lansert produkter til norske barnehager og barn i førskolealderen, som refleksvester og puslespill. 

### Sandnes Media as
Sandnes Media er et lite, familiedrevet foretak. Selskapets art director er animatøren Hans Jørgen Sandnes, og hans far Sven Erik Sandnes er selskapets produsent.

## Referanser


## Eksterne lenker
* 
* Reklameside med filmklipp
* www.norskanimasjon.no om filmene i serien
* Intervju om ''Eventyrskogen'' 2010
* ''Østlandsposten'' 8. november 2011: «Prøysen-klassikere på DVD fra Larvik»
Bojar

**Bojar** (russisk: боярин, ukrainsk: буй eller боярин, bulgarsk: боляр eller болярин, rumensk: *boier*) var betegnelsen på et medlem av høyest rang i den aristokratiske føydaladelen, bare underlagt den herskende storfyrsten, først i Kievriket og senere i Russland og Litauen (tilsvarende dagens Ukraina, Belarus, europeisk Russland og Litauen) fra 900- til 1600-tallet. Tittelen ble også benyttet i Bulgaria, Serbia, Valakia og Moldavia. Bojarene utgjorde det herskende sjikt av store godseiere.

De russiske bojarene deles tradisjonelt inn i tre kategorier:
* Den urgamle moskovittiske adelen som hadde tjent storfyrstene fra 1300-tallet (herunder slektene Romanov, Godunov og Sjeremetjev).
* Fyrstene av Rurik-dynastiet som bodde i Moskva etter at rikene deres hadde blitt annektert inn i Storfyrstedømmet Moskva (herunder slektene Sjujskij, Vorotynskij og Repnin). 
* Utenlandske fyrster fra Litauen og Den gylne horde som hevdes å stamme fra Djenghis Khan (blant annet slektene Belsk og Mstilavskij).

## Se også
*Russiske rangtitler i løpet av det sekstende og syttende århundre

## Referanser
Zagreb lufthavn

**Franjo Tuđman lufthavn** , også kjent som **Zagreb lufthavn**, tidligere **Pleso lufthavn**, er flyplassen for Zagreb i Kroatia. Flyplassen ligger 10 km fra sentralstasjonen i byen og betjente 3 336 310 passasjerer i 2018. Flyplassen er også hovedbasen til det nasjonale flyselskapet Croatia Airlines, i tillegg holder det kroatiske forsvarets flyvåpen til her.

## Historie
Den første flystripen som ble anlagt i Zagreb ble bygget i 1909 i bydelen Črnomerec, vest i Zagreb. Den ble brukt av Slavoljub Eduard Penkala for flyene han designet.

I 1927 landet Charles Lindbergh på flystripen i Borongaj (øst for Zagreb) etter at han krysset Atlanterhavet.

Flyplassen begynte med passasjertrafikk 15. februar 1928.

Etter andre verdenskrig ble all kommersiell trafikk flyttet til en tidligere flybase ved byen Lučko, sørvest for Zagreb, 1. april 1947. Lučko betjente 167 000 passasjerer i 1959.

20. april 1962 ble flyplassen enda en gang flyttet, denne gang til dens forrige plassering i Pleso. Det ble først åpnet en 2 500 m lang rullebane og en terminal på 1 000 m².

En ny 5 000 m² terminal ble bygget i 1966 og i 1974 ble den utvidet ytterligere til 12 000 m². I tillegg ble rullebanen forlenget til dagens 3 250 m. 

28. mars 2017 åpnet ny terminal for offentligheten.

## Ruter og selskaper

### Frakt

## Statistikk

## Galleri

Fil:JAL -B747 at Zagreb airport.JPG|JAL Boeing 747-400 at Airport Zagreb


## Referanser


## Eksterne lenker
*
Villmarksfamilien

***Villmarksfamilien*** (originaltittel: *The Adventures of the Wilderness Family*) er en amerikansk eventyr- og barnefilm fra 1975 regissert av Stewart Raffill. Filmen handler om en familie på fire som flytter fra storbyen og bosetter seg i villmarka. Der får de mange nye utfordringer, men også mange gledesstunder. Hovedrollene spilles av Robert Logan, Susan Damante-Shaw, Hollye Holmes og George Buck Flower.

Den har fått to oppfølgere: *[[Villmarksfamilien møter vinteren]]* (1978) og *[[Nye farer for villmarksfamilien]]* (1979).

## Handling
Filmen handler om familien Robinson som bor i Los Angeles. Foreldrene har gått lei av det hektiske livet i den forurensede storbyen. I tillegg lider datteren av astma. Derfor bestemmer de seg for å flytte ut i villmarken for å starte et nytt liv der. Der bygger de seg en hytte og opplever mange glade dager. Men de må også takle villmarkas utfordringer, noe som blant annet innbefatter møter med både ulver og bjørner.

## Om filmen
Filmen er innspilt i Utah, Colorado og Britisk Columbia.

*Villmarksfamilien* gjorde det bra kommersielt og spilte inn $31 millioner på amerikanske kinoer alene.

Den amerikanske filmkritikeren Leonard Maltin gav den 3 av 4 stjerner.

Filmen har flere likhetstrekk med eventyrfilmen *[[Skipbrudd i Sydhavet]]* fra 1960.

## I rollene
(utvalg)
*Robert Logan –  Skip Robinson 
*Susan Damante-Shaw –  Pat Robinson 
*Hollye Holmes –  Jenny Robinson 
*Ham Larsen –  Toby Robinson 
*George Buck Flower –  Boomer

## Referanser


## Eksterne lenker
*
Eineberget

**Eineberget** er en liten bydel i Harstad som ligger ovenfor Harstadgården og nedenfor Harstadåsen.

Gatene *Eineberggata*, øvre deler av *Ringgata* og sørlige deler av *Jørns gate* regnes å utgjøre Eineberget.
Bydelen ble bebygget etter andre verdenskrig og frem til 1970-tallet, og i all hovedsak med eneboliger.

## Referanser
Kevin Livingston

**Kevin Livingston** (født 24. mai 1973 i St. Louis, Missouri, USA) er en tidligere amerikansk landeveissyklist. Han ble proff i Motorola i 1995 og hadde sin store styrke i fjellene. 
Livingston var en god venn og støttespiller for Lance Armstrong gjennom mesteparten av nittitallet. Han hadde god kontakt med Armstorong under hans kreftperiode, og var en viktig hjelperytter under hans to første Tour-seire. I 2000 bestemte han seg for å bytte lag, fordi han ikke lenger ville være en hjelperytter 100% dedikert til å hjelpe Armstong til nok en Tour seier, men også ville kjøre egne sjanser. Livingston og Armstrong hadde kjørt på samme lag siden 1995, og Armstrong ble svært lite glad da Livingston bestemte seg for å forlate US Postal. Livingston hadde i utgangspunktet en avtale med Lina McCartney-laget, men da de fikk finansielle problemer endte det med at han signerte for Telekom i november. 
Perioden i Telekom ble langt fra en suksess, og manager Walter Godefroot karakteriserte blant annet Livingstons Tour-innsats i 2002 som elendig. Bare dagen etter denne beskrivelsen offentliggjorde Livingston at han ville legge opp, i en alder av kun 29 år. Den offisielle grunnen var familiesituasjonen, spesielt ønsket han mer tid med sin nyfødte datter. 

Livingstons siste ritt var San Francisco Grand Prix i september 2002. I dag utarbeider og selger han treningsprogram.

## Viktigste resultater
* 1994 Amerikansk mester i landeveisritt for amatører
* 1999 Andreplass på 6. etappe i Dauphiné Libéré

## Resultater i grand tours
### Tour de France
* 1997 : 38.-plass sammenlagt
* 1998 : 17.-plass
* 1999 : 36.-plass
* 2000 : 37.-plass
* 2001 : 43.-plass
* 2002 : 56.-plass

### Giro d'Italia
* 2001 : 114.-plass

## Lag
* 1995 – 1996 Motorola
* 1997 – 1998 Cofidis
* 1999 – 2000 U.S. Postal Service
* 2001 – 2002 Team Telekom

## Referanser


## Eksterne lenker
* 
*
Superligaen (Kosovo)

**Superliga e Futbollit të Kosovës** toppdivisjonen i den for fotballigaen i Kosovo. Serien ble startet i 1945 og det offisielle navnet har blitt skiftet flere ganger. Superliga e Futbollit të Kosovës blir organisert av Kosovos fotballforbund og består av 10 lag. Alle lagene møter hverandre to ganger (hjemme og borte) gjennom en sesong på 30 kamper. Tre lag rykket ned fra serien hvert år til, det nest øverste nivået Liga e Parë.

## UEFA-ranking (2022)
*UEFA-rangering foran 2022/23-sesongen.*


; Historisk ligarangering

## Nåværende lag (2020–21)

## Tidligere vinnere

## Flest titler

*13 KF Prishtina *Prishtina*
* 9 KF Vëllaznimi *Gjakova*
* 7 KF Trepça *Mitrovica*
* 5 KF Liria *Prizren*
* 4 KF Buduqnosti *Peja*
* 3 KF Besa *Peja*
* 3 KF KEK *Kastriot* 
* 3 KF Crvena Zvezda *Gjilan*
* 3 KF Rudari
* 2 
* 2 KF Fushë Kosova *Fushë Kosova*
* 2 KF Jedinstvo *Prishtina*
* 2 KF Kosova Prishtinë *Prishtina*
* 2 KF Slloga *Lipjan*   
* 1 KF Besiana *Podujeva*
* 1 KF Drita *Gjilan*
* 1 KF Hysi *Merdar*
* 1 KF Dukagjini *Klina*
* 1 KF Ramiz Sadiku *Prishtina*
* 1 KF Proletari *Prishtina*
* 1 KF Rudniku *Hajvalia*

## Referanser